Carpobrotus edulis

Carpobrotus edulis panèka tamennan sè arambât otabâ aghrennep kalabân ḍâun sukulen sè tamaso' ḍâlem genus Carpobrotus, sè asalla ḍâri Afrika Lao'. Tamennan panèka èkennal ngaḍung bânnya' senyawa akadhi rutin, neohesperidin, hiperosida, katekin, bân asam ferulat, sè abherri' tamennan panèka sèpat antibakteri. Salaèn ghânèka, tamennan panèka jhughân nganḍung prosianidin bân propelargonidin

 Katerrangan 
Carpobrotus edulis panèka tamennan sukulen sè arambât bân abhângon tèker rapet. Tamennan panèka tombu sataonan, kalabân tonas-tonas anyar sè bisa lanjhâng lebbi ḍâri samèter per taon, bân bisa notopè kantos ra-kèra 50 mèter ḍiamèter.Dixon, Kingsley (2020). Coastal Plants. CSIRO Publishing. doi:10.1071/9781486311385. ISBN 978-1-4863-1138-5. Ḍâunna abârna bhiru bâghâ otabâ konèng-bhiru, sè bisa aobâ dhâddhi mèra ngoḍâ, bhângonna abâk loros bân pèngghirrâ agâriggi'.

 Nyebbhâr 
Carpobrotus edulis ampon nyebbhâr bân bisa masasoay è wilajâ ka'ḍimma bhâi è sabhâbhân dhunnya, bân ḍaèra Tasè' Tengnga sè anḍi' iklim sè paḍâ. Tamennan panèka segghut buru ḍâri budidaya, abhângon amparan monospesifik sè lowas, sè bisa napet cem-macemma hayati lokal. Salaèn ghânèka, tamennan panèka asaèng langsong kalabân cem-macem spèsiès asli, nitrisi, sonar, bân kennengngan tombu. Kabâḍâ'ânna tamennan panèka segghut aganggu tamennan laèn.

 Sombher